Tao-tao

Ang Tao-tao o Action Figure sa ingles ay isang uri ng  modelong pigura ng karakter na karaniwang gawa sa plastik, at madalas na nakabatay sa mga tauhan mula sa pelikula, komiks, militar, bidyo laro, programang pantelebisyon, o isport; maaari itong kathang-isip o makasaysayan. Karaniwang ibinibenta ang mga pigurang ito para sa mga lalaki at matatandang kolektor. Ang katawagang action figure ay unang ginamit ng kumpanyang Hasbro noong 1964 upang ipromote ang G.I. Joe sa mga batang lalaki (samantalang tinatawag ng mga kakompetensya ang mga katulad na produkto bilang boy’s dolls o manika ng lalaki).

Ayon sa isang pag-aaral noong 2005 sa Sweden, ang mga action figure na nagpapakita ng tradisyunal na katangiang panlalaki ay pangunahing nakatuon para sa mga batang lalaki. Bagama’t kadalasang itinuturing na laruan ng bata, ang action figure ay tinatanggap na rin ngayon bilang isang koleksiyon para sa matatanda. Sa ganitong kalagayan, maaaring gawin at disenyo ito batay sa palagay na bibilhin ito para lamang ipakita bilang koleksiyon at hindi lalaruin tulad ng isang laruan ng bata. 

 Mga sanggunian 

Kategorya:Manika